DA Den Europæiske Unions Tidende L 206/12

KOMMISSIONENS BESLUTNING

af 4. august 2005

om ændring af beslutning 93/52/EØF for så vidt angår erklæringen om, at visse italienske regioner er fri for brucellose (B. melitensis), og beslutning 2003/467/EF for så vidt angår erklæringen om, at visse italienske provinser er fri for kvægbrucellose, og at regionen Piemonte er fri for enzootisk kvægleukose

(meddelt under nummer K(2005) 2932)

(EØS-relevant tekst)

(2005/604/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, kapitel II, punkt 7, og bilag D, kapitel I, del E,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (2), særlig bilag A, kapitel 1, punkt II, og

ud fra følgende betragtninger:

(1) Ved Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (3) er der i overensstemmelse med direktiv 91/68/EØF opstillet en liste over regioner i medlemsstaterne, som er anerkendt som officielt fri for brucellose (B. melitensis).

(2) I regionerne Marche og Piemonte er mindst 99,8 % af fåre- og gedebedrifterne officielt fri for brucellose. Disse regioner har desuden forpligtet sig til at overholde visse andre betingelser i direktiv 91/68/EØF vedrørende stikprøver, der skal foretages, når de pågældende provinser er blevet anerkendt som fri for brucellose.

(3) Regionerne Marche og Piemonte bør derfor anerkendes som officielt fri for brucellose (B. melitensis) for så vidt angår fåre- og gedebedrifter.

(4) Listerne over regioner i medlemsstaterne, der er erklæret officielt fri for kvægtuberkulose, kvægbrucellose og enzootisk kvægleukose, findes i Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (4).

(5) Italien har forelagt Kommissionen dokumentation, der viser, at alle betingelserne i direktiv 64/432/EØF er opfyldt, for så vidt angår provinserne Alessandria, Asti, Biella, Novara, Verbania og Vercelli i regionen Piemonte, så de pågældende områder med hensyn til kvægbesætninger kan erklæres officielt fri for brucellose.

(6) Italien har forelagt Kommissionen dokumentation, der viser, at alle betingelserne i direktiv 64/432/EØF er opfyldt, for så vidt angår regionen Piemonte, så den pågældende region med hensyn til kvægbesætninger kan erklæres officielt fri for enzootisk kvægleukose.

(7) Som følge af evalueringen af den dokumentation, der er forelagt af Italien, bør provinserne Alessandria, Asti, Biella, Novara, Verbania og Vercelli i regionen Piemonte erklæres officielt fri for kvægbrucellose, og regionen Piemonte bør erklæres officielt fri for enzootisk kvægleukose.

(8) Beslutning 93/52/EØF og 2003/467/EF bør derfor ændres i overensstemmelse hermed.

(9) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

Bilag II til beslutning 93/52/EØF ændres som angivet i bilag I til nærværende beslutning.

Artikel 2

Bilag II og III til beslutning 2003/467/EF ændres som angivet i bilag II til nærværende beslutning.

Artikel 3

Denne beslutning er rettet til medlemsstaterne.

Udfærdiget i Bruxelles, den 4. august 2005. På Kommissionens vegne Markos KYPRIANOU Medlem af Kommissionen

(1) EFT 121 af 29.7.1964, s. 1977/64. Senest ændret ved forordning (EF) nr. 1/2005 (EUT L 3 af 5.1.2005, s. 1).

(2) EFT L 46 af 19.2.1991, s. 19. Senest ændret ved Kommissionens beslutning 2004/554/EF (EUT L 248 af 22.7.2004, s. 1).

(3) EFT L 13 af 21.1.1993, s. 14. Senest ændret ved beslutning 2005/179/EF (EUT L 61 af 8.3.2005, s. 37).

(4) EUT L 156 af 25.6.2003, s. 74. Senest ændret ved beslutning 2005/179/EF.

BILAG I Bilag II til beslutning 93/52/EØF affattes således: »BILAG II I Frankrig: — Departementerne: — Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Essonne, Eure, Eur-et-Loire, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d’Oise, Vendée, Vienne, Yonne, Yvelines, Ville de Paris og Vosges. I Italien: — regionen Lazio: provinserne Rieti og Viterbo — regionen Lombardiet: provinserne Bergamo, Brescia, Como, Cremona, Lecco, Lodi, Mantova, Milano, Pavia, Sondrio og Varese — regionen Marche: provinserne Ancona, Ascoli Piceno, Macerata, Pesaro og Urbino — regionen Piemonte: provinserne Alessandria, Asti, Biella, Cuneo, Novara, Torino, Verbania og Vercelli — regionen Sardinien: provinserne Cagliari, Nuoro, Oristano og Sassari — regionen Trentino-Alto Adige: provinserne Bolzano og Trento — regionen Toscana: provinserne Arezzo, Firenze, Livorno, Lucca, Massa-Carrara, Pisa, Pistoia, Prato og Siena — regionen Umbrien: provinserne Perugia og Terni. I Portugal: — Den selvstyrende region Azorerne. I Spanien: — Den selvstyrende region De Kanariske Øer: provinserne Santa Cruz de Tenerife og Las Palmas.«